คือหนูปวดมากเวลากระพริบตาค่ะ เป็นเหมือนตาฉีกที่หางตาขวา แต่ไม่ขนาดนั้นค่ะ เหมือนเป็นแผล เป็นตอนเช้าวันนี้ค่ะตื่นมาก็พบกับอาการแบบนี้แต่ไม่ได้สงสัยคิดดว่าเดี๋ยวก็หายแต่ไม่หายเลยค่ะ มันเป็นอะไรคะ
สวัสดีค่ะ อาการปวดบริเวณหางตา อาจเกิดจาก-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีอาการปวดตาและเกิดตุ่มหนอง-ภูมิแพ้ที่ตา ทำให้มีขี้ตา และคันตา ปวดตา ตาแดง มักเป็นช่วงเช้าๆ-ตาแดงหรือเยื่อบุตาอักเสบ ภาวะดังกล่าวอาจทำให้มีอากรปวดตาและมีขี้ตาที่ผิดปกติ ขี้ตาอาจมีลักษณะข้นเหนียวหรือติดที่เปลือกตาจนทำให้ลืมตาลำบาก ตาบวมได้-โรคผิวหนังบริเวณดวงตา เช่นมีผื่นผิวหนังอักเสบ งูสวัดแนะนำว่าถ้าปวดตามาก มีขี้ตาที่ผิดปกติ ตาบวมขึ้นกว่าอีกข้างอย่างชัดเจน ควรพบจักษุแพทย์เพื่อตรวจทางตาเพิ่มเติมการดูแลตัวเองเบื้องต้น ไม่ไปขยี้ตา สวมแว่นตากันแดดป้องกันแดดและฝุ่น และควรงดการใส่คอนแทคเลนส์หรือการใช้เครื่องสำอางบริเวณดวงตาไปก่อน